Miss World 1995

Ang **Miss World 1995** ay ang ika-45 edisyon ng Miss World *pageant*, na ginanap sa Sun City Entertainment Center sa Sun City, Timog Aprika noong 18 Nobyembre 1995. 

Pagkatapos ng kompetisyon, kinoronahan ni Aishwarya Rai ng Indiya si Jacqueline Aguilera ng Beneswela bilang Miss World 1995. Ito ang ikalimang beses na nanalo ang Beneswela bilang Miss World. Nagtapos bilang first runner-up si Anica Martinović ng Kroasya, habang nagtapos bilang second runner-up si Michelle Khan ng Trinidad at Tobago. 

Mga kandidata mula sa walumpu't-apat na bansa at teritoryo ang lumahok sa kompetisyong ito. Pinangunahan nina Richard Steinmetz, Jeff Trachta, at Bobbie Eakes ang kompetisyon. 

## Kasaysayan 
thumb|250x250px|Sun City, ang lokasyon ng Miss World 1995

### Lokasyon at petsa 
Matapos maganap ang Miss World 1992 sa Sun City, nilagdaan ng mga Morley ang isang kontrata sa Sun International upang idaos muli ang kompetisyon sa Palace of the Lost City sa Sun City sa susunod na tatlong taon. Dahil dito, magaganap muli sa Sun City ang kompetisyon hanggang sa taong 1995.

Kasabay nito, inanunsyo noong Mayo 1995 na isponsor ng edisyong ito ang kompanyang panghimpapawid na Emirates sa edisyong ito, at magaganap sa Dubai at sa kapuluang Komoros ang *parade of nations*.

### Pagpili ng mga kalahok 
Ang mga kalahok mula sa walumpu't-apat na bansa at teritoryo ay napili upang lumahok sa kompetisyon. Dalawang kandidata ang nailuklok matapos ang pag-urong ng orihinal na kalahok.

##### Mga pagpalit 
Dapat sanang lalahok ang *first runner-up* ng Miss Hong Kong 1995 na si Sofie Rahman sa edisyong ito, ngunit dahil Amerikano ang pagkamamayanan ni Miss Hong Kong 1995 Winnie Young, iniluklok si Rahman upang lumahok sa Miss Universe, at ang lalahok sa Miss World ay ang *second runner-up* na si Shirley Chau. Dapat sanang lalahok si Miss Ukraine 1995 Vlada Kerdina sa edisyong ito, ngunit dahil siya ay kasal na at may anak, iniluklok na lamang ang *first runner-up* ng Miss Ukraine 1993 na si Nataliya Shvachiy upang pumalit kay Kerdina.

#### Mga pagbalik at pag-urong 
Bumalik sa edisyong ito ang mga bansang Barbados na huling sumali noong 1990; Sambiya na huling sumali noong 1992; at Aruba, Bermuda, at Litwanya na huling sumali noong 1993.  

Hindi sumali sina Patricia Burt ng Namibya, Sumi Khadka ng Nepal, at Shivani Vasagam ng Sri Lanka dahil sa kakulangan sa pagpopondo. Hindi sumali sina Sigríður Ósk Kristinsdóttir ng Lupangyelo at Phiona Piloya ng Uganda dahil sa hindi isiniwalat na dahilan. Hindi sumali ang mga bansang Mawrisyo, Santa Lucia, San Vicente at ang Granadinas, at Tsina sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok. 

Bumitiw si Toyin Raji ng Niherya sa kasagsagan ng kompetisyon dahil sa kadahilanang politikal. Noong 14 Nobyembre 1995, Nahaharap sa mga kaso upang magpataw ng mga parusa ang pangulo ng Timog Aprika na si Nelson Mandela laban sa Niherya dahil sa pagbitin ng mga aktibista sa Niherya. Dahil sa mga protesta laban sa pamahalaan ng Niherya sa Timog Aprika, kung saan nagaganap ang kompetisyon, na nais ipatalsik si Raji sa kompetisyon, napagesisyunan ni Raji noong 16 Nobyembre 1995 na boluntaryo nang hindi magpatuloy sa kompetisyon. Bago pa man bumitiw sa kompetisyon, pinarangalam si Raji bilang Miss Personality ng kanyang mga kapwa-kandidata.

## Mga resulta 
thumb|250x250px|Mga bansa at teritoryong sumali sa Miss World 1995 at ang kanilang mga pagkakalagay.

### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Tulad noong 1988, sampung *semi-finalist* ang napili sa pamamagitan ng mga paunang aktibidad at mga *personal interview*. Lumahok sa *swimsuit competition* at *evening gown competition* ang sampung mga *semi-finalist.* Pagkatapos nito ay pinili ang limang pinalista, at kalaunan ay napili ang limang pinalista na sumabak sa *final interview*.

### Komite sa pagpili 
* Mariasela Álvarez – Miss World 1982 mula sa Republikang Dominikano
* Amitabh Bachchan – Indiyanong aktor
* Josie Borain – *Supermodel* mula sa Timog Aprika
* Fanie de Villiers – Manlalaro ng *cricket* mula sa Timog Aprika
* Bruce Forsyth – Ingles na tagapaglibang
* Astrid Carolina Herrera – Miss World 1984 mula sa Beneswela
* Christopher Lee – Ingles na aktor
* Eric Morley – Tagapagtatag ng Miss World
* Emma Samms – Ingles na aktres
* Michael Winner – Ingles na direktor at *producer*

## Mga kandidata 
Walumpu't-apat na kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* 

Kategorya:Miss World